[pic] | EVROPSKA KOMISIJA |

Bruselj, 11.3.2011

COM(2011) 116 konč.

POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskih goriv, ki se uporabljajo v cestnem prometu v Evropski uniji:Sedmo letno poročilo(Leto poročanja 2008)

POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskih goriv, ki se uporabljajo v cestnem prometu v Evropski uniji:Sedmo letno poročilo (Leto poročanja 2008)

P OVZETEK

Direktiva 98/70/ES[1] z vidika zdravja in okolja določa minimalne specifikacije za gorivo, ki se uporablja za vozila z motorji na prisilni vžig in motorji na kompresijski vžig. Kakovost goriva je pomembna za okolje, saj vpliva na emisije onesnaževal iz motorja, s tem pa na kakovost zraka. Od nje je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov. Direktiva 2003/17/ES[2] o spremembi Direktive 98/70/ES zahteva dodatno zmanjšanje vsebnosti žvepla v motornem bencinu in dizelskih gorivih. Leto 2008 je zadnje, v katerem bodo goriva z vsebnostjo žvepla več kot 10 ppm še v skladu z Direktivo.

Neupoštevanje specifikacij za gorivo lahko povzroči povečanje emisij (presežne količine kisikovih spojin lahko na primer povečajo emisije NOx) ali celo poškoduje motor in sisteme za naknadno obdelavo izpušnih plinov (presežne količine žvepla na primer škodujejo katalizatorjem), kar povečuje emisije onesnaževal zraka. Zaradi zagotavljanja skladnosti s standardi kakovosti goriva, ki so obvezni na podlagi navedene direktive, se od držav članic zahteva, da uvedejo sisteme nadzora kakovosti goriv.

Člen 8 Direktive 98/70/ES od Komisije zahteva, da letno objavi poročilo o kakovosti goriva v državah članicah. To sedmo poročilo Komisije povzema ugotovitve držav članic o kakovosti motornega bencina in dizelskih goriv ter njihovih prodanih količinah v letu 2008. Poročila za leto 2008 so predložile vse države članice razen Luksemburga, ki poročila ni predložil že za leto 2007.

Kakovost oblike sistemov držav članic za nadzor, raven skladnosti z mejnimi vednostmi in informacije v predloženih poročilih se še vedno izboljšujejo. Komisija bo še naprej spremljala skladnost z zahtevami iz Direktive ter po potrebi predlagala ustrezne in sorazmerne ukrepe.

Kot je bilo ugotovljeno v letih 2006 in 2007, goriva brez žvepla[3] kljub temu, da v državah članicah predstavljajo vedno večji delež vrst in prodaje goriva, na bencinskih servisih še vedno niso povsod označena. Težave so še vedno tudi s pravočasnim poročanjem. 14 držav članic je svoja poročila predložilo po poteku roka, čeprav jih je deset od njih zamudilo manj kot en mesec. Malta je poročilo predložila sedem mesecev prepozno, Nemčija pet mesecev prepozno, Združeno kraljestvo štiri mesece prepozno in Španija tri mesece prepozno. Kot že za leto 2007, Luksemburg poročila za leto 2008 ni predložil.

Nadzor kakovosti goriv v letu 2008 je pokazal, da se specifikacije za motorni bencin in dizelska goriva, določene v Direktivi 98/70/ES, na splošno upoštevajo, ponovno je bilo ugotovljenih le nekaj prekoračitev. Pri motornem bencinu so bile ugotovljene prekoračitve predvsem pri parametrih raziskovalno/motorsko oktansko število (RON/MON)[4], parni tlak v poletnem obdobju[5] in destilacija/izparevanje pri 100/150 °C[6]. Povečalo se je tudi število vzorcev, ki so presegali mejno vrednost vsebnosti žvepla. Pri dizelskem gorivu so bile prekoračitve ugotovljene predvsem pri parametrih vsebnost žvepla, destilacijska točka: 95 % in cetansko število.

Ker so prekoračitve sorazmerno redke, večina držav članice pa ukrepa in gorivo, ki ni v skladu z zahtevami, umakne iz prodaje, Komisiji niso znani nikakršni negativni učinki na emisije vozil ali delovanje motorja zaradi teh prekoračitev. Vendar Komisija države članice poziva k nadaljnjemu ukrepanju, da se zagotovi popolna skladnost in da do tovrstnih težav ne bi prišlo v prihodnosti. Podrobnosti o ukrepih držav članic so, če so na voljo, navedene v poglavjih podrobnega poročila o posameznih državah za leto 2008[7]. Komisija bo še naprej spremljala skladnost z zahtevami o kakovosti goriva, ki jih določa Direktiva.

Nizka vsebnost žvepla pomaga zmanjševati onesnaženje zraka in uvajati nove tehnologije motorjev. Kot je razvidno iz razpredelnice 1, je povprečna vsebnost žvepla v letu 2008 padla in je bistveno nižja od vsebnosti, sporočene za leto 2004. Gre za največji padec po letu 2005, ko so po vsej EU goriva z nizko vsebnostjo žvepla[8] postala obvezna in so se uvedla goriva brez žvepla. Goriva z nizko vsebnostjo žvepla bodo leta 2008 zadnjič skladna z Direktivo. Zato je lahko padec povprečne vsebnosti žvepla posledica priprav držav članic na mejno vrednost < 10ppm v letu 2009.

Razpredelnica 1: Letno spreminjanje povprečne vsebnosti žvepla v motornem bencinu in dizelskih gorivih

EU | Povprečna vsebnost žvepla (ppm) | EU15 | EU12 |

Nekatere države članice so poročila predložile prepozno. Malta, Nemčija, Združeno kraljestvo in Španija so svoja poročila predložili z več kot trimesečno zamudo. Pozivajo se k pravočasnemu poročanju, da ne bi zmanjševali prizadevanj drugih. Nekatere države članice ne izpolnjujejo zadostnega števila vzorcev za vsa goriva ali pa ne vzorčijo v zadostni meri na bencinskih servisih (za razliko od skladišč/rafinerij). Vsako slednje vzorčenje bi moralo biti dodatno k najmanjšemu številu zahtevanih vzorcev na bencinskih servisih. Če države članice uporabljajo svoje lastne nacionalne sisteme, morajo biti ti v celoti opisani, da se lahko preveri njihova skladnost z evropskimi standardi. Ta opis mora prikazovati enakovrednost sistema nadzora glede statistične zanesljivosti z EN 14274: 2003. Za nadzore v letih 2004–2008 to še vedno v številnih primerih ni bilo zagotovljeno, v prihodnje pa se mora zagotoviti. Pri uporabi statističnega modela EN 14274 C morajo države članice za uporabo tega modela navesti jasne razloge. Zdi se, da bi nekatere države članice lahko namesto tega modela prav tako uporabile model A ali B. Goriva brez žvepla bi morala biti jasno označena, da se potrošnikom zagotovi možnost, da jih izberejo. V nekaterih državah članicah vsebnost žvepla na bencinskih servisih ni jasno označena. To od leta 2009 ne bi smelo več biti potrebno, saj se bo od takrat zahtevalo, da so vsa goriva brez žvepla. Glede na dejstvo, da je leto 2008 zadnje, v katerem naj bi bila goriva z vsebnostjo žvepla več kot 10 ppm na voljo v EU, bi države članice lahko izpeljale ločene podatke o prodaji in vzorčenju glede na vsebnost žvepla. Vendar nekatere države članice tega niso storile. Poročila držav članic se ocenjujejo v skladu s sezonskimi obdobji, da se zagotovi primerljivost za namene poročanja na ravni celotne EU. Če je država članica izbrala drugačno sezonsko obdobje od opredeljenega, je treba v nacionalni prilogi v okviru poročila o nadzoru kakovosti goriv navesti ustrezne informacije. |

4. LETO POROčANJA 2008

4.1 Kakovost in količina goriva

Celotno prodano količino motornega bencina in dizelskega goriva v EU zdaj sestavljajo goriva z nizko vsebnostjo žvepla in goriva brez žvepla. V celotni prodani količini motornega bencina je imelo 55 % nizko vsebnost žvepla, 45 % pa je bilo brez žvepla (< 10 ppm). Za dizelsko gorivo so ustrezne vrednosti znašale 49% oziroma 51%.

V letu 2005 se je število goriv z različnimi RON in vsebnostmi žvepla, ki so bila na voljo v EU, zaradi nove obvezne mejne vrednosti žvepla < 50 ppm zmanjšalo. Leta 2008 je bil v prodaji večinoma motorni bencin z RON 95 (84 % celotne prodane količine, od tega je 46 % imelo nizko vsebnost žvepla, 38 % pa je bilo brez žvepla); glej sliko 1 ter razpredelnico v Prilogi za podrobnosti po državah članicah.

Slika 1: Deleži prodaje goriv v EU glede na vrsto goriva (%) v letu 2008

Prodaja motornega bencina | 2008 | Prodaja dizelskega goriva | 2008 |

[pic] | [pic] |

Vrsta goriva | Vrsta goriva | % |

1 | Neosvinčeni motorni bencin min. RON = 91 | 0,0 % | 13 | Dizelsko gorivo | 0,0 % |

4 | Neosvinčeni motorni bencin min. RON = 95 | 0,0 % |

5 | Neosvinčeni motorni bencin min. RON = 95 (< 50 ppm S) | 49,0 % |

6 | Neosvinčeni motorni bencin min. RON = 95 (< 10 ppm S) | 35,6 % |

7 | Neosvinčeni motorni bencin 95 =< RON < 98 | 0,0 % |

8 | Neosvinčeni motorni bencin 95 =< RON < 98 (< 50 ppm S) | 5,1 % |

9 | Neosvinčeni motorni bencin 95 =< RON < 98 (< 10 ppm S) | 2,6 % |

10 | Neosvinčeni motorni bencin RON >= 98 | 0,0 % |

11 | Neosvinčeni motorni bencin RON >= 98 (< 50 ppm S) | 0,4 % |

12 | Neosvinčeni motorni bencin RON >= 98 (< 10 ppm S) | 4,7 % |

Podobno kot v letih 2001–2007 je bila leta 2008 največja prodaja goriv dosežena v Franciji, Nemčiji, Italiji, Španiji in Združenem kraljestvu (slika 3). V skoraj vseh državah članicah prevladuje prodaja dizelskega goriva. Vendar se relativni deleži prodanega motornega bencina in dizelskega goriva občutno razlikujejo.

V državah članicah iz EU-12 je bilo prodanega 14,0 % oziroma 15,8 % celotne količine prodanega motornega bencina in dizelskih goriv v EU (občutno povečanje glede na 12,4 % oziroma 12,6 % leta 2007).

V letu 2008 je večina (14) držav članic poročala o razpoložljivosti dveh vrst motornega bencina na njihovih ozemljih, Bolgarija, Irska in Malta pa so poročale o prodaji samo ene vrste motornega bencina. Razlika med vrstami večinoma izhaja iz različnih oktanskih števil (kategorija RON). 16 držav je poročalo o prodaji samo ene vrste dizelskega goriva v letu 2008. Za podrobnejše informacije glej sliko 4.

Državam članicam pred letom 2009 še ni treba v celoti preiti na goriva brez žvepla. Vendar je v letu 2008 osem držav članic poročalo o prodaji samo motornega bencina brez žvepla, osem pa jih je poročalo o prodaji samo dizelskega goriva brez žvepla. V Nemčiji je dizelsko gorivo brez žvepla na voljo od leta 2003, na Švedskem pa je že od leta 1999 skoraj vse dizelsko gorivo brez žvepla.

Na Češkem, Poljskem in Slovaškem so povprečne vsebnosti žvepla pod mejnimi vrednostmi za leto 2009 (< 10 ppm), vendar nimajo vse 100-odstotne dostopnosti goriv brez žvepla, kot je razvidno iz slike 7. Zdi se, da bi se v teh državah lahko prodajala goriva brez žvepla, čeprav niso označena kot taka. Poleg tega nekatere države članice niso predložile dovolj podatkov za presojo, ali so goriva brez žvepla na voljo „ na ustrezno uravnoteženi geografski osnovi “, kakor zahteva Direktiva.

Slika 2: Frekvenca vzorčenja pri nadzoru kakovosti goriva v EU leta 2008 (povprečno število vzorcev na vrsto goriva)

Povprečno število vzorcev/vrsta goriva | [pic] |

Motorni bencin | Dizelsko gorivo |

Slika 3: Prodaja goriva v letu 2008 glede na vrsto goriva v celotni EU (v milijonih litrov) po državah članicah

Prodaja goriva v milijonih litrov | [pic] |

Skupaj motorni bencin | Skupaj dizelsko gorivo |

Slika 4: Število vrst goriva, ki so bile na voljo v državah članicah EU v letu 2008

Število vrst goriva, ki so na voljo | [pic] |

Število vrst motornega bencina | Število vrst dizelskega goriva |

Slika 5: Prodaja vrst motornega bencina z nizko vsebnostjo žvepla v EU (%) v letu 2008 po državah članicah

Deleži prodaje motornega bencina po državah | [pic] |

Motorni bencin | Dizelsko gorivo |

4.2 Skladnost z Direktivo 98/70/ES v letu 2008

V razpredelnici 2 je prikazan povzetek skladnosti držav članic z Direktivo 98/70/ES v letu 2008. Poroča tako o rezultatih analiz vzorcev glede mejnih vrednosti kot o skladnosti formata in vsebine poročanja. Kot že v obdobju 2001–2007 so nekatere države članice predložile nepopolne in/ali prepozne informacije, kar je vplivalo na kakovost ocene skladnosti. Zato bo Komisija z državami članicami sodelovala, da se njihovo poročanje po potrebi izboljša.

V skladu s členom 9a morajo države članice določiti kazni za kršitve Direktive. Podrobnosti o ukrepih zaradi neskladnosti z mejnimi vrednostmi so, če so bile sporočene, vključene v poglavja podrobnega poročila o posameznih državah za leto 2008[11].

V štirih državah so vsi vzorci tako za motorni bencin kot dizelsko gorivo bencinski skladni z mejnimi vrednostmi (v letu 2007 je bilo tako v sedmih državah). 18 držav članic je predložilo popolna poročila po vseh parametrih, ki jih za spremljanje določa Direktiva. V Belgiji je vzorčenje obsežnejše kot v ostalih državah članicah. Ker bi bili rezultati zaradi tega izkrivljeni, s čimer bi se zakrili trendi v EU kot celoti, so prekoračitve in vzorci iz Belgije iz spodnje analize poročanih prekoračitev izključeni.

Glede motornega bencina je pet držav članic poročalo, da so bili vsi vzorci povsem skladni z Direktivo 98/70/ES (v letu 2007 je bilo takih devet). Predvsem je šlo spet za parametre raziskovalno/motorno oktansko število (RON/MON, 33 vzorcev – zmanjšanje z 68 v letu 2007), parni tlak v poletnem obdobju (DVPE, 101 vzorec – povečanje s 43 v letu 2007) in destilacija/izparevanje pri 100/150 °C (13 vzorcev – podobno kot v letu 2007). Bilo je tudi 34 vzorcev vsebnosti žvepla, za katere je bila ugotovljena neskladnost z mejnimi vrednostmi iz Direktive, v letu 2007 pa je bilo takih vzorcev samo pet.

Število in delež neskladnih vzorcev motornega bencina sta se v letu 2008 v EU-15 povečala, v EU-12 pa ostala sorazmerno nespremenjena. V državah članicah EU-15 se je delež vzorcev, ki presegajo mejne vrednosti, povečal z 1,0 % v letu 2007 na 1,6 % v letu 2008. To povečanje je večinoma mogoče pripisati večjemu številu vzorcev, ki presegajo mejne vrednosti za parni tlak v poletnem obdobju in vsebnost žvepla. V državah članicah EU-12 se je absolutno število vzorcev, ki presegajo mejne vrednosti, v letu 2008 rahlo povečalo, vendar je bilo vzetih več vzorcev. Posledično se je delež vzorcev, ki presegajo mejne vrednosti, zmanjšal s približno 3,5 % v letu 2007 na 3 % v letu 2008. Močno se je zmanjšalo število vzorcev, ki presegajo mejne vrednosti MON/RON, vendar se je v enaki meri povečalo število tistih, ki presegajo mejne vrednosti za parni tlak v poletnem obdobju.

Glede dizelskega goriva je 11 držav članic poročalo, da so bili vsi vzorci dizelskega goriva skladni z Direktivo 98/70/ES (v letu 2007 je bilo takih 14). Prekoračeni parametri so bili vsebnost žvepla (31 vzorcev), destilacijska točka: 95 % (23 vzorcev) in cetansko število (4 vzorci).

V državah članicah EU-15 se je število prekoračitev mejnih vrednosti v letu 2008 spet povečalo. Mejne vrednosti je presegalo približno 0,3 % vzorcev, kar je največji delež od začetka nadziranja, vendar še vedno manjši, kot v državah članicah EU-12 oziroma kot pri motornem bencinu. V državah članicah EU-12 je raven neskladnosti vsebnosti žvepla ostala podobna kot v letih 2006 in 2007. Povečalo pa se je število vzorcev, ki presegajo mejne vrednosti za destilacijo. Delež vzorcev, ki presegajo mejne vrednosti, je ostal nespremenjen in je znašal nekoliko več kot 1 %, pri čemer se je število vzetih vzorcev povečalo.

Razpredelnica 2: Povzetek skladnosti držav članic z 98/70/ES za poročanje leta 2008.

Država članica | Neskladnost z mejno vrednostjo(1) (meje zaupanja – 95 %) (neskladni vzorci/vsi vzorci) | Nepopolno poročanje (Število neizmerjenih parametrov/skupaj) | Zamuda pri poročanju (rok: 30.6.2009) (2) | Opombe |

Bencin | Dizelsko gorivo | Bencin | Dizelsko gorivo |

5. SKLEPI

Kakovost goriva je pomembna za okolje, saj vpliva na emisije onesnaževal iz motorja, s tem pa na kakovost zraka, od nje pa je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov. Nadzor kakovosti goriv v letu 2008 kaže, da se specifikacije za motorni bencin in dizelska goriva, določene v Direktivi 98/70/ES, na splošno upoštevajo, ugotovljenih je bilo le nekaj prekoračitev. Ker so prekoračitve sorazmerno redke, večina držav članic pa ukrepa in gorivo, ki ni v skladu z zahtevami, umakne iz prodaje, Komisiji niso znani nikakršni negativni učinki na emisije vozil ali delovanje motorja zaradi teh prekoračitev. Vendar Komisija države članice poziva k nadaljnjemu ukrepanju, da se zagotovi popolna skladnost in da do tovrstnih težav ne bi prišlo v prihodnosti. Komisija bo še naprej spremljala skladnost z zahtevami glede kakovosti goriv iz Direktive ter bo po potrebi predlagala ustrezne in sorazmerne ukrepe.

Povprečna vsebnost žvepla je v letu 2008 padla in je bistveno nižja od vsebnosti, sporočene za leto 2004. Gre za največji padec po letu 2005, ko so po vsej EU goriva z nizko vsebnostjo žvepla postala obvezna in so se uvedla goriva brez žvepla. Goriva z nizko vsebnostjo žvepla bodo leta 2008 zadnjič skladna z Direktivo. Zato je lahko padec povprečne vsebnosti žvepla posledica priprav držav članic na mejno vrednost < 10ppm v letu 2009.

Vendar v številnih državah članicah goriva brez žvepla na bencinskih servisih niso vedno označena. Zaradi tega je pred obvezno uvedbo v letu 2009 morda prišlo do zamud pri uvajanju vozil, ki uporabljajo tehnologije, za katere so potrebna goriva brez žvepla. Če se teh goriv ne označuje, jih potrošniki ne morejo izbrati, zato se bodo manj verjetno odločali uporabljati tehnologijo, za katero je potrebno gorivo brez žvepla. To zmanjšuje vrednost dostopnosti goriv, ki ustrezajo tem merilom. Zato možnosti zmanjševanja emisij CO2, ki nastaja v cestnem prometu, morda niso bile povsem izkoriščene. Države članice tudi niso predložile veliko podatkov o geografski razpoložljivosti goriva brez žvepla na svojem ozemlju; večina držav članic je samo navedla, da so splošno dostopna, pri tem pa ni predložila nikakršnih dodatnih podatkov, na podlagi katerih bi bilo mogoče ugotoviti geografsko razpoložljivost. Vendar to od leta 2009 ne bi smelo več biti pomembno, saj bodo od takrat goriva brez žvepla obvezna.

Sistemi nadzora kakovosti goriva, vzpostavljeni na nacionalni ravni, se precej razlikujejo in bi jih bilo treba zaradi zagotavljanja preglednih in primerljivih rezultatov dodatno poenotiti. Izvajanje Direktive 2003/17/ES je povečalo kakovost poročanja, saj se od držav članic zahteva, da poročajo o nadzoru v skladu z novim evropskim standardom EN 14274 ali sistemi enake zanesljivosti. Kadar države članice ne poročajo v skladu z obliko iz EN 14274, morajo to utemeljiti.

PRILOGA : Prodaja goriva v EU leta 2008 glede na vrsto goriva (v milijonih litrov)

ID | V milijonih litrov | Avstrija | Belgija | Danska | Finska | Francija | Nemčija | Grčija | Irska | Italija | Luksemburg | Nizozemska | Portugalska | Španija | Švedska | Združeno kraljestvo | EU15 | EU15 | | | Vrsta goriva | AT |BE |DK |FI |FR |DE |EL |IE |IT |LU |NL |PT |ES |SE |UK |EU15 |% | | 1 |Neosvinčeni motorni bencin min. RON = 91 |- |- |- |- |- |- |- |- |- |- |- |- |- |- |- |0 |0,0 % | |2 |Neosvinčeni motorni bencin min. RON = 91 (< 50 ppm S) |- |- |- |- |- |- |- |- |- |- |- |- |- |- |- |0 |0,0 % | |3 |Neosvinčeni motorni bencin min. RON = 91 (< 10 ppm S) |420 |- |488 |- |- |2 495 |- |- |- |0 |- |- |- |- |- |3 404 |3,0 % | |4 |Neosvinčeni motorni bencin min. RON = 95 |- |- |- |- |- |- |- |- |- |- |- |- |- |- |- |0 |0,0 % | |5 |Neosvinčeni motorni bencin min. RON = 95 (< 50 ppm S) |20 |44 |- |- |9 841 |- |4 767 |1 533 |12 168 |- |- |- |7 553 |- |21 255 |57 181 |49,6 % | |6 |Neosvinčeni motorni bencin min. RON = 95 (< 10 ppm S) |1 980 |1 461 |- |2 176 |- |24 560 |- |817 |1 850 |385 |5 426 |- |- |4 713 |- |43 367 |37,6 % | |7 |Neosvinčeni motorni bencin 95 =< RON < 98 |- |- |- |- |- |- |- |- |- |- |- |- |- |- |- |0 |0,0 % | |8 |Neosvinčeni motorni bencin 95 =< RON < 98 (< 50 ppm S) |- |- |- |- |- |- |345 |- |- |- |- |1 786 |- |- |- |2 131 |1,8 % | |9 |Neosvinčeni motorni bencin 95 =< RON < 98 (< 10 ppm S) |- |- |1 846 |- |- |- |- |- |- |- |- |- |- |- |1 460 |3 306 |2,9 % | |10 |Neosvinčeni motorni bencin RON >= 98 |- |- |- |- |- |- |- |- |- |- |- |- |- |- |- |0 |0,0 % | |11 |Neosvinčeni motorni bencin RON >= 98 (< 50 ppm S) |- |2 |- |- |- |- |- |- |- |- |- |- |- |- |- |2 |0,0 % | |12 |Neosvinčeni motorni bencin RON >= 98 (< 10 ppm S) |65 |463 |7 |171 |2 484 |785 |379 |- |- |100 |142 |228 |960 |198 |- |5 982 |5,2 % | | |Motorni bencin (navadni) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0 % | | |Motorni bencin (< 50 ppm žvepla) | 20 |46 |0 |0 |9 841 |0 |5 111 |1 533 |12 168 |0 |0 |1 786 |7 553 |0 |21 255 |59 314 |51,4 % | | |Motorni bencin (< 10 ppm žvepla) | 2 465 |1 923 |2 341 |2 347 |2 484 |27 840 |379 |817 |1 850 |485 |5 568 |228 |960 |4 911 |1 460 |56 059 |48,6 % | | |Skupaj motorni bencin | 2 485 |1 970 |2 341 |2 347 |12 325 |27 840 |5 490 |2 350 |14 018 |485 |5 568 |2 015 |8 513 |4 911 |22 715 |115 373 |100,0 % | | 13 | Dizelsko gorivo |- |- |- |- |- |- |- |- |- |- |- |- |- |- |- |0 |0,0 % | |14 | Dizelsko gorivo (< 50 ppm žvepla) |729 |63 |- |- |38 134 |- |4 323 |2 141 |26 776 |- |- |5 675 |29 713 |- |- |107 552 |51,0 % | |15 | Dizelsko gorivo (< 10 ppm žvepla) |6 564 |8 518 |3 148 |2 660 |1 218 |35 789 |863 |972 |4 026 |1 922 |8 056 |48 |0 |4 837 |24 634 |103 254 |49,0 % | | |Skupaj dizelsko gorivo | 7 293 |8 581 |3 148 |2 660 |39 351 |35 789 |5 186 |3 113 |30 802 |1 922 |8 056 |5 723 |29 713 |4 837 |24 634 |210 806 |100,0 % | | | | | | | | | | | | | | | | | | | | | |ID | V milijonih litrov | Ciper | Češka | Estonija | Madžarska | Latvija | Litva | Malta | Poljska | Slovaška | Slovenija | Bolgarija | Romunija | EU12 | EU12 | | EU | EU | | | Vrsta goriva | CY |CZ |EE |HU |LV |LT |MT |PL |SK |SI |BG |RO |EU12 |% | |EU |% | | 1 |Neosvinčeni motorni bencin min. RON = 91 |- |- |- |- |- |- |- |- |- |- |- |- |0 |0,0 % | |0 |0,0 % | |2 |Neosvinčeni motorni bencin min. RON = 91 (< 50 ppm S) |- |69 |- |- |2 |0 |- |- |- |- |- |- |71 |0,4 % | |71 |0,1 % | |3 |Neosvinčeni motorni bencin min. RON = 91 (< 10 ppm S) |- |0 |16 |- |- |- |- |- |- |- |- |- |16 |0,1 % | |3 420 |2,6 % | |4 |Neosvinčeni motorni bencin min. RON = 95 |- |- |- |- |- |- |- |- |- |- |- |- |0 |0,0 % | |0 |0,0 % | |5 |Neosvinčeni motorni bencin min. RON = 95 (< 50 ppm S) |454 |- |- |- |316 |18 |82 |5 231 |137 |784 |825 |- |7 847 |45,1 % | |65 028 |49,0 % | |6 |Neosvinčeni motorni bencin min. RON = 95 (< 10 ppm S) |- |- |328 |2 022 |128 |687 |- |- |669 |- |- |- |3 834 |22,0 % | |47 201 |35,6 % | |7 |Neosvinčeni motorni bencin 95 =< RON < 98 |- |- |- |- |- |- |- |- |- |- |- |- |0 |0,0 % | |0 |0,0 % | |8 |Neosvinčeni motorni bencin 95 =< RON < 98 (< 50 ppm S) |- |2 551 |- |- |- |- |15 |- |- |52 |- |2 035 |4 653 |26,8 % | |6 784 |5,1 % | |9 |Neosvinčeni motorni bencin 95 =< RON < 98 (< 10 ppm S) |- |0 |- |- |- |- |- |- |- |- |- |153 |153 |0,9 % | |3 459 |2,6 % | |10 |Neosvinčeni motorni bencin RON >= 98 |- |- |- |- |- |- |- |- |- |- |- |- |0 |0,0 % | |0 |0,0 % | |11 |Neosvinčeni motorni bencin RON >= 98 (< 50 ppm S) |49 |- |- |- |2 |- |- |517 |3 |- |- |- |571 |3,3 % | |573 |0,4 % | |12 |Neosvinčeni motorni bencin RON >= 98 (< 10 ppm S) |- |47 |46 |63 |43 |26 |- |- |19 |- |0 |- |244 |1,4 % | |6 226 |4,7 % | | |Motorni bencin (navadni) | 0 |0 |0 |0 |0 |0 |0 |0 |0 |0 |0 |0 |0 |0,0 % | |0 |0,0 % | | |Motorni bencin (< 50 ppm žvepla) | 503 |2 619 |0 |0 |320 |18 |97 |5 748 |140 |836 |825 |2 035 |13 143 |75,6 % | |72 457 |54,6 % | | |Motorni bencin (< 10 ppm žvepla) | 0 |47 |391 |2 085 |171 |713 |0 |0 |687 |0 |0 |153 |4 247 |24,4 % | |60 306 |45,4 % | | |Skupaj motorni bencin | 503 |2 667 |391 |2 085 |491 |731 |97 |5 748 |827 |836 |825 |2 189 |17 390 |100,0 % | |132 763 |100,0 % | | 13 | Dizelsko gorivo |- |- |- |- |- |- |- |- |- |- |- |- |0 |0,0 % | |0 |0,0 % | |14 | Dizelsko gorivo (< 50 ppm žvepla) |440 |1 121 |188 |- |894 |825 |108 |181 |267 |1 526 |2 086 |4 314 |11 951 |35,1 % | |119 503 |48,8 % | |15 | Dizelsko gorivo (< 10 ppm žvepla) |- |3 710 |383 |3 472 |68 |495 |- |12 326 |797 |- |- |834 |22 085 |64,9 % | |125 338 |51,2 % | | |Skupaj dizelsko gorivo | 440 |4 831 |571 |3 472 |962 |1 320 |110 |12 507 |1 064 |1 526 |2 085 |5 148 |34 035 |100,0 % | |244 840 |100,0 % | |

[1] Direktiva 98/70/ES o kakovosti motornega bencina in dizelskega goriva ter spremembi Direktive 93/12/EGS UL L 350, 28.12.1998, str. 58.

[2] Direktiva 2003/17/ES Evropskega parlamenta in Sveta z dne 3. marca 2003 o spremembi Direktive 98/70/ES o kakovosti motornega bencina in dizelskega goriva, UL L 76, 22.3.2003, str. 10.

[3] Izraz „brez žvepla“ ali „ničelna vsebnost žvepla“ pomeni vsebnost žvepla < 10 ppm.

[4] Raziskovalno oktansko število (RON) je kvantitativna mera največjega kompresijskega razmerja, pri katerem se lahko v motorju uporabi motorni bencin, ne da bi se del zmesi v motorju samodejno vžgal. Samodejni vžigi povzročijo preveliko porabo goriva ter povečujejo emisije hlapnih organskih spojin in ogljikovega monoksida.

[5] Parni tlak je mera za hlapljivost goriva. Uravnava se poleti, ker so zaradi temperatur v tem letnem času tudi emisije hlapnih organskih spojin največje, te pa so predhodniki prizemnega ozona. Prekoračitve pomenijo povečanje emisij hlapnih organskih spojin.

[6] Destilacijski parameter določa delež goriva, ki izpari pri 100 ˚C in 150 ˚C. Tako je omejen delež hlapljivih sestavin, ki jih je mogoče primešati motornemu bencinu. Prekoračitve lahko povzročijo nastanek parnih mehurčkov v motorju in otežujejo vožnjo.

[7] https://circabc.europa.eu/w/browse/5e89b837-2bec-4284-b9fe-c156271268f7.

[8] Izraz „nizka vsebnost žvepla“ ustreza vsebnosti žvepla < 50 ppm.

[9] EN 14274:2003 – Goriva za motorna vozila – Ocena kakovosti motornih bencinov in dizelskih goriv – Sistem spremljanja kakovosti goriv (FQMS) (Automotive fuels - Assessment of petrol and diesel quality - Fuel quality monitoring system (FQMS)).

[10] https://circabc.europa.eu/w/browse/5e89b837-2bec-4284-b9fe-c156271268f7.

[11] https://circabc.europa.eu/w/browse/5e89b837-2bec-4284-b9fe-c156271268f7.